ที่ นร 1008/ว 26 สํานักงาน ก.พ.ถนนพิษณุโลก กทม. 1030014 กันยายน 2554 เรื่อง หลักเกณฑ์และเงื่อนไขการกําหนดตําแหน่งภายในกรอบมูลค่ารวมของตําแหน่งเรียน (เวียนกระทรวง กรม และจังหวัด)อ้างถึง 1. หนังสือสํานักงาน ก.พ. ที่ นร 1008/ว 17 ลงวันที่ 2 กรกฎาคม 2552 2. หนังสือสํานักงาน ก.พ. ที่ นร 1008/ว 40 ลงวันที่ 30 กันยายน 2553สิ่งที่ส่งมาด้วย 1. แบบรายงานการปรับปรุงการกําหนดตําแหน่งภายในกรอบมูลค่ารวมของตําแหน่ง (แบบ บอ. 1) 2. แบบรายงานอัตรากําลังในภาพรวมของส่วนราชการ (แบบ บอ. 2)อื่นๆ - ตามหนังสือที่อ้างถึง 1 และ 2 ก.พ. ได้กําหนดหลักเกณฑ์และเงื่อนไขการกําหนดตําแหน่งและหลักเกณฑ์การปรับปรุงการกําหนดตําแหน่งประเภทบริหาร ประเภทอํานวยการ ประเภทวิชาการ และประเภททั่วไป โดยในการปรับปรุงการกําหนดตําแหน่ง หากมีผลกระทบทําให้ค่าใช้จ่ายด้านบุคคลเพิ่มสูงขึ้น ให้ส่วนราชการนําตําแหน่งว่างที่มีเงินมายุบเลิก โดยค่าตอบแทนเฉลี่ยของตําแหน่งที่นํามายุบเลิกจะต้องครอบคลุมค่าตอบแทนเฉลี่ยของตําแหน่งที่เพิ่มขึ้นจากการกําหนดตําแหน่ง และการกําหนดตําแหน่งในลักษณะกรอบระดับตําแหน่ง รวมทั้งหลักเกณฑ์อื่นๆ ตามมาตรา 47 แห่งพระราชบัญญัติระเบียบข้าราชการพลเรือน พ.ศ. 2551 มาเพื่อส่วนราชการทราบและถือปฏิบัติ ความแจ้งแล้ว นั้น บัดนี้ ก.พ. พิจารณาเห็นว่า เพื่อให้การบริหารทรัพยากรบุคคลของส่วนราชการมีความยืดหยุ่น คล่องตัว และผ่อนคลายสภาพการขาดแคลนกําลังคนในระดับผู้ปฏิบัติงาน ประกอบกับเพื่อให้เป็นไปตามมติคณะรัฐมนตรีเมื่อวันที่ 28 กันยายน 2553 เรื่องมาตรการบริหารกําลังคนภาครัฐ (พ.ศ. 2552 - 2556) ตามยุทธศาสตร์ 1 : การบริหารกําลังคนให้สอดคล้องกับความจําเป็นตามพันธกิจ ให้ส่วนราชการสามารถปรับเพิ่มลดจํานวนและระดับตําแหน่งได้ภายในกรอบมูลค่ารวมของตําแหน่งตามโครงสร้างของส่วนราชการ ซึ่งไม่ถือเป็นอัตราตั้งใหม่ อาศัยอํานาจตามความในมาตรา 47 แห่งพระราชบัญญัติระเบียบข้าราชการพลเรือน พ.ศ. 2551 ก.พ. จึงมีมติให้กําหนดหลักเกณฑ์และเงื่อนไขการกําหนดตําแหน่งภายในกรอบมูลค่ารวมของตําแหน่งตามโครงสร้างของส่วนราชการ ซึ่งอาจมีผลให้มีจํานวนตําแหน่งเพิ่มขึ้นได้ด้วย โดยดําเนินการดังต่อไปนี้ 1. ให้ส่วนราชการพิจารณาทบทวนบทบาทภารกิจเพื่อดําเนินการเฉพาะภารกิจที่สําคัญจําเป็น และมีความคุ้มค่า และทบทวนการจัดอัตรากําลังตามโครงสร้างของส่วนราชการในภาพรวม และการจัดประเภทของกําลังคน ได้แก่ ข้าราชการ พนักงานราชการ ลูกจ้างประจํา และลูกจ้างชั่วคราว ให้เหมาะสมกับลักษณะงานและพันธกิจของส่วนราชการ ทั้งนี้ ให้พิจารณาการจัดอัตรากําลังข้าราชการตามโครงสร้างปัจจุบันว่ามีความจําเป็นต้องปรับปรุงการกําหนดตําแหน่งข้าราชการในส่วนใด ประเภทตําแหน่ง สายงาน และระดับตําแหน่งใดบ้าง เพื่อให้สอดคล้องกับการดําเนินงานตามบทบาทภารกิจของส่วนราชการในปัจจุบันและอนาคต 2. เมื่อได้ดําเนินการตามข้อ 1 แล้ว ให้ส่วนราชการพิจารณาปรับปรุงการกําหนดตําแหน่งภายในกรอบมูลค่ารวมของตําแหน่งซึ่งกําหนดจากผลรวมของค่าตอบแทนเฉลี่ยของตําแหน่งที่นํามาปรับปรุงการกําหนดตําแหน่งในแต่ละครั้ง เพื่อควบคุมมิให้การปรับปรุงการกําหนดตําแหน่งดังกล่าวมีผลกระทบต่อค่าใช้จ่ายด้านบุคคลในภาพรวม 3. ในกรณีที่มีค่าตอบแทนเฉลี่ยของตําแหน่งที่เหลือจากการปรับปรุงการกําหนดตําแหน่งของส่วนราชการในกระทรวง อ.ก.พ.กระทรวงสามารถนําค่าตอบแทนเฉลี่ยที่เหลืออยู่ดังกล่าว ไปใช้ในการกําหนดตําแหน่งของส่วนราชการในกระทรวงในครั้งต่อ ๆ ไปก็ได้ 4. เมื่อ อ.ก.พ.กระทรวงมีมติปรับปรุงการกําหนดตําแหน่งของส่วนราชการในกระทรวงแล้ว ให้ส่วนราชการที่ดําเนินการปรับปรุงการกําหนดตําแหน่งดังกล่าว จัดส่งแบบรายงานการปรับปรุงการกําหนดตําแหน่งภายในกรอบมูลค่ารวมของตําแหน่ง (แบบ บอ. 1) ตามสิ่งที่ส่งมาด้วย 1 และแบบรายงานอัตรากําลังในภาพรวมของส่วนราชการ (แบบ บอ. 2) ตามสิ่งที่ส่งมาด้วย ๒ ให้สํานักงาน ก.พ. ดําเนินการตรวจสอบการบริหารกรอบมูลค่ารวมของตําแหน่งและการปรับปรุงการกําหนดตําแหน่งของแต่ละส่วนราชการ พร้อมทั้งส่งสําเนาแบบ บอ. 1 ให้สํานักงบประมาณและกรมบัญชีกลางทราบด้วย จึงเรียนมาเพื่อโปรดทราบและถือปฏิบัติ ตั้งแต่วันที่ 1 ตุลาคม 2554 เป็นต้นไป ทั้งนี้ ได้แจ้งให้กรมและจังหวัดทราบด้วยแล้วผู้มีอํานาจลงนาม - ขอแสดงความนับถือ (นายนนทิกร กาญจนะจิตรา)เลขาธิการ ก.พ.อื่นๆ - สํานักพัฒนาระบบจําแนกตําแหน่งและค่าตอบแทนโทร. 0 2547 1957โทรสาร 0 2547 1437